open-index/open-wikipedia-markdown huggingface dataset:
Akrab (Stär)

Den **Akrab** (och *Acrab*, *Graffias*, *Elacrab*, arabesch *al-ʿaqrab* "de (Stärebild) Skorpioun") ass den Numm vum Stär β (beta) Scorpii am Stärebild Scorpius. Een aneren historeschen Numm ass *Graffias*.

Den Akrab ass en Duebelstäresystem op enger Distanz vu 600 Liichtjoer. Den Haaptstär ass e blowäisse Stär vum Spektraltyp B1 mat enger visueller Magnitude vu +2,6m. De +5,1m helle blowäisse Begleetstär ass op engem Wénkelofstand vun 13,6" bei engem Positiounswénkel vun 21 Grad vum Haaptstär ewech.

Den Akrab kann als ekliptiknoer Stär vum Mound a (ganz seelen!) vu Planéite bedeckt ginn. Déi lescht Bedeckung vum Akrab duerch e Planéit war den 13. Mee 1971 duerch de Jupiter, an déi virlescht Bedeckung war den 9. Dezember 1906 duerch d'Venus.

**[[Koordinaten|Koordinate]] vum Haaptstär** Equinoxe J2000.0:

*Rektaszensioun: 16h5m26s
*Deklinatioun: -19°48'19"

**Koordinate vum Begleeder** Equinoxe J2000.0:

*Rektaszensioun: 16h5m26s
*Deklinatioun: -19°48'7"
Heekelcrochet

En **Heekelcrochet** gehéiert zu de Variante vun de Bitznolen.

Un engem Enn huet den Heekelcrochet awer e Krop mat Hëllef vun deem de Fuedem duerch eng Schleef gezu ka ginn, fir e mat enger anerer ze verknëppen.

De Crochet gëtt net nëmme gebraucht fir ze Heekelen, och fir d'Occhio-Technik agesat. Bei Kanner ass d'Stréckgréidel beléift.

## Um Spaweck
Ankernol

En **Ankernol** ass en Nol, deen um Still Kreep huet, déi et méi schwéier maachen, den Nol nees erauszezéien, en huet also duerch déi Zacken e besseren Halt.

Ankerneel ginn dacks gebraucht, fir Wénkelstécker un Holzkonsruktiounen ze neelen.
Altarf (Stär)

Den **Altarf** ass den Numm vum Stär Beta Cancri (β Cancri).

Den Altarf gehéiert der Spektralklass K2 un an huet eng Hellegkeet vu +3,8 mag.
Den Altarf läit op enger Distanz vun 230 Liichtjoer vun der Äerd ewech an ass deen hellste Stär am Cancer.
Et ass e Risestär vun der Spektralklass K4.

**Koordinaten** (Equinoxe J2000.0)

*Rektaszensioun: 8h16m30s
*Deklinatioun: +9°11'6"
(1388) Aphrodite

Den **(1388) Aphrodite** ass en Asteroid vun der Haaptasteroidenceinture, deen de 24. September 1935 vum belschen Astronom Eugène Joseph Delporte zu Ukkel entdeckt gouf.

Den Asteroid ass no der griichescher Gëttin Aphrodite benannt.

## Kuckt och

* Lëscht vun den Asteroiden
## Um Spaweck
*  Orbitsimulation (Java Applet)
Armand Bonnetain

Den **Armand Bonnetain**, gebuer 1883 zu Bréissel a gestuerwen 1973, war e belsche Sculpteur a Graveur. Hie war e Schüler vum Constant Montald a vum Charles Van der Stappen.

## Wierker
### Gravuren
*Medail *Les Arts Anciens du Hainaut* fir d'Ausstellung vu Charleroi 1911
*Medail mat dem Portrait vun der Kinnigin Elisabeth, 1950
*Medail *Emile Verhaeren*, 1911
*De Feierstëppeler

### Sculpturen
*Jeugd (*Jugend*)
Charles Van der Stappen

De **Charles Van der Stappen**, gebuer zu Saint-Josse-ten-Noode am September 1843, a gestuerwen 1910, war e belsche Sculpteur.
## Um Spaweck
Constant Montald

De **Constant Montald**, gebuer zu Gent de 4. Dezember 1862, a gestuerwen zu Bréissel de 5. Mäerz 1944, war e belsche Moler.

## Wierker
### Molerei
* Jeune femme à sa toilette, 1912 Ueleg op Kartong (90 × 70)
* Deux baigneuses, 1927

### Sculpturen
* Le semeur au loin
* Petit pâtre au chien malade
* Petit berger
* Les vendanges

## Bibliographie

* *L'art monumental en Belgique, à l'occassion de la décoration du cinquantenaire à Bruxelles*: a Gand artistique, art et esthétique, blz. 260-263, n° 11, 1 November 1924
* Numéro spécial *Emiel Verhaeren et Constant Montald*:: a La Nervie, Bruxelles/Baine-le-Comte, n° 5, Mee 1925
* G. Van Herreweghe, *Le peintre idéaliste Constant Montald*, Gent, 1954
* Francine-Clare Legrand, *Le symbolisme en Belgique*, blz. 93-95, belgique, art du temps/Laconti s.a., Bréissel, 1971
## Um Spaweck
(30) Urania

Den **(30) Urania** ass en Asteroid vun der Haaptasteroidenceinture, deen den 22. Juli 1854 vum John R. Hind entdeckt gouf. 
Den Himmelskierper gouf no der Urania genannt, der Mus vun der Astronomie.

Den Asteroid Urania beweegt sech tëscht 2,0648 (Perihel) an 2,6665 (Aphel) Astronomesch Eenheet ëm d'Sonn. D'Bunn steet 2,0648° schréi zur Ekliptik, d'Bunnexzentrizitéit ass 0,1272.

Den Urania huet en Duerchmiesser vun 104&nbsp;km a gehéiert domat zu de gréisseren Asteroide vun der Haaptceinture.

## Aspekter

## Kuckt och

* Lëscht vun den Asteroiden

## Um Spaweck
* JPL Asteroiden-Datebank: (30) Urania
Hyazinthen

D**'Hyazinthen** (*Hyacinthus*) sinn eng Planzegattung aus der Famill vun den Hyazinthplanzen (*Hyacinthaceae*).

D'Hyazinte sinn Ënneplanzen a si komme vun Natur aus haaptsächlech an Zentral- a Westasien vir. Do fënnt en se op fielsegen e kallekhaltegen Hänk. Si kënne bis op enger Héicht vun 2600 m wuessen. Si si beléift wéinst hirem pronocéierte Parfum a hirer schéiner Bléi an Drauweform.

Hir Blieder si 15 bis 35&nbsp;cm laang.

Et gëtt dräi Aarten

* Hyacinthus amethistinus oder *Brimeura amethistina* 
* Hyacinthus azureus oder *Muscari azureum*
* Hyacinthus orientalis: Gaardenhyazinth

An der Natur kënnt d'Gardenhyazinth an der Mëtteltierkei, Syrien an am Libanon vir.
Déi geziichten Zorten, ongeféier 30, stamen alleguer vun der Gaardenhyazinth af.

Déi bekanntst Zorte sinn:

* Amethist: lila bis violett, staarke Parfum
* Amsterdam: rosa bis rout
* Anna Liza: hell purpur mat méi donkele Purpursträifen
* Ostara: blo-violett
* Delft Blue
* King Kodro: blo mat duebele Bléien
* Maria Christina: abrikosefuerweg
* Woodstock: rout-brong

D***'Hyacinthus romanus*** déi och zu den Hyazinthplanze gehéiert, ass aus der Gattung Bellevalia a kënnt haaptsächlech am Mëttelmierraum, am Süde vu Frankräich an a Griicheland vir. 
## Kuckt och
* Lëscht vu lëtzebuergesche Planzennimm

## Um Spaweck
San Sebastián

**San Sebastián** *([[Baskesch|bask.]]: Donostia oder Donosti, offiziell Donostia-San Sebastián)* ass eng Stad am Norde vu Spuenien an der autonomer Gemeinschaft vum Baskeland. San Sebastián ass d'Haaptstad vun der Provënz Guipúzcoa.

## Geschicht
San Sebastián gouf 1180 vum Sancho el Sabio, Kinnek vun Navarra, gegrënnt.

## Kultur
San Sebastián ass bekannt fir säin internationale Filmfestival, deen all Joer am September organiséiert gëtt, an och fir de San Sebastian Jazz Festival.

## Um Spaweck
Offiziell Säit vun der Stad San Sebastián op Spuenesch
David Hume

Den **David Hume**, gebuer de 7. Mee 1711 zu Edinburgh, an do gestuerwen de 25. August 1776, war e schottesche Philosoph an Historiker.

De Jurist David Hume war fir d'éischt bei enger Firma beschäftegt, déi Handel zu Bristol bedriwwen huet. Tëscht 1733 a 1736 huet hien a Frankräich säi philosophescht Haaptwierk: *"A Treatise of Human Nature"* geschriwwen. Hien ass och Auteur vun enger Geschicht vun England tëscht der réimescher Eruewerung ënner dem Cäsar an dem Joer 1688/89 ("Glorious Revolution").

## Wierker

## Um Spaweck
Pensée

D**'Penséeë** sinn eng Aartegrupp an der Gattung vun de Vioulen (*Viola*).

## Kuckt och
* Lëscht vu lëtzebuergesche Planzennimm

## Um Spaweck
(1669) Dagmar

Den **(1669) Dagmar** ass en Asteroid vun der Haaptasteroidenceinture, deen de 7. September 1934 vum däitschen Astronom Karl Wilhelm Reinmuth zu Heidelberg entdeckt gouf.

Den Asteroid huet en däitsche Fraevirnumm, deen awer zu kenger bestëmmter Persoun gehéiert.

## Kuckt och

* Lëscht vun den Asteroiden

## Um Spaweck
*  http://ssd.jpl.nasa.gov/sbdb.cgi?sstr=1669;orb=1
Knorpelfësch

D**'Knorpelfësch** sinn eng Klass vun de Chordata.
Déi bekanntst Knorpelfësch sinn d'Haien. Et gëtt ongeféier 800 Aarte vu Knorpelfësch.

Si hunn e Skelett aus Knorpel, keng Schwammblos a keng Kimendeckelen.

## Um Spaweck
Rëppequallen

D**'Rëppequallen** (*Ctenophora*) sinn e Stamm bannent dem Déiereräich.

Rëppequalle sinn Déieren ouni Skelett mat aacht Wimperereien (*Rëppen*) an Tentakelen.

## Um Spaweck
(54) Alexandra

Den **(54) Alexandra** ass en Asteroid vun der Haaptasteroidenceinture, deen den 10. September 1858 vum Hermann Mayer Salomon Goldschmidt entdeckt gouf.
Den Himmelskierper gouf nom däitschen Naturfuerscher Alexander von Humboldt genannt.

Den Alexandra beweegt sech tëscht 2,1791 (Perihel) astronomesch Eenheete bis 3,2483 astronomesch Eenheeten (Aphel) a 4,47 Joer ëm d'Sonn. D'Bunn ass 11,8180° géint d'Ekliptik gebéit, an d'Bunnexzentrizitéit ass 0,1970.

Den Alexandra huet en Duerchmiesser vun 166&nbsp;km. Den Asteroid huet eng donkel, kuelestoffhalteg Uewefläch mat enger Albedo vun 0,056. A ronn 7 Stonne rotéiert hien ëm seng eegen Achs.

## Aspekter

## Kuckt och

* Lëscht vun den Asteroiden
## Um Spaweck
* JPL Asteroiden-Datebank: (54) Alexandra
Hermann Mayer Salomon Goldschmidt

Den **Hermann Mayer Salomon Goldschmidt**, gebuer de 17. Juni 1802 zu Frankfurt am Main, a gestuerwen de 26. Abrëll 1866 zu Fontainebleau, war en däitsch-franséischen Astronom a Konschtmoler.

De Goldschmidt war de Jong vun engem jiddeschen Händler zu Frankfurt. Hien huet am Ufank bei sengem Papp geschafft, huet sech dunn awer un d'Molerei ginn, déi hien zu Paräis geléiert huet.

Am Joer 1847 huet hie seng Aarbechten op d'Astronomie ausgebreet an huet um Paräisser Observatoire tëscht 1852 an 1861 14 Asteroiden entdeckt, déi eng Gréisst vu ronn 70 bis 280&nbsp;km hunn. 
Domat huet hien de "Rekordler", den Astronom John Russell Hind ofgeléist (10 Asteroide vun 1847-1854). No him huet et de Robert Luther et op 24 Stéck (1852-1890) bruecht, den Amerikaner C.H.F. Peters op 48 (1861-1889) an den Éisträicher Johann Palisa op 123 (1874-1923).

Den interessantsten Asteroid vum Goldschmidt ass gläichzäiteg och säi klengsten - (44) Nysa vun 1857. Hien ass fir seng Gréisst vu 70&nbsp;km opfälleg hell (Albedo 0,55) an ass giel gefierft, wat een dem Mineral Enstatit zouschreift. Duerch déi scheiwenaarteg Form vum Himmelskierper dee sech a 6½ Stonnen eng Kéier ëm sech selwer dréit, entsteet e komesche Liichtbou, wat bis elo eréischt eng Kéier bei engem Klengplanéit festgestallt gouf.

Am Abrëll 1861 huet den Hermann Goldschmidt d'Entdeckung vun engem 9. Saturnmound publizéiert, an huet e Chiron genannt. D'Entdeckung ass ni vun engem aneren Astronom bestätegt ginn, woufir den Numm engem ongewéinlechen Asteroid-Koméit (2060) Chiron zougewise gouf. Den "offiziellen" 9. Mound mam Numm Phoebe huet de William Henry Pickering am Joer 1898 op fotografeschem Wee entdeckt. Et ass dem Saturn säi baussenzegste Mound a gouf am Juni 2004 vun der Raumsond Cassini-Huygens fotograféiert.

Fir seng Leeschtunge gouf den Hermann Goldschmidt vun der Wëssenschaftsakademie ausgezeechent a krut 1861 d'Goldmedail vun der Royal Astronomical Society, a weider gouf den Asteroid (1614) Goldschmidt an de Moundkrater Goldschmidt no him genannt. Op der Paräisser Gedenkmënz vum Joer 1868, déi wéinst der honnertster Asteroidenentdeckung geklappt gouf, ass hien nieft dräi anere Méifachentdecker ofgebilt.

## Kuckt och

* Den Asteroid Goldschmidt

## Um Spaweck
*  Hypothetesch Planéiten
Ares (Homonymie)

**Ares** steet fir:
* de Krichsgott aus der griichescher Mythologie: **[[Ares]]**;
* eng Rakéit vun der NASA: **[[Ares (Rakéit)]]**;
* e Schëff vun der griichescher Marinn: **[[Ares (Schëff)]]**;
* e Peer-to-Peer-Client: **[[Ares Galaxy]]**.
Harmonia

D**'Harmonia** war an der griichescher Mythologie d'Duechter vum Ares an der Aphrodite (enger anerer Versioun no vum Zeus an der Elektra).

Si war mam Kadmos bestuet a Mamm vum Polydoros, der Ino, der Autonoe, der Semele, vum Illyrios an der Agaue.
Als Hochzäitscadeau krut si e wäertvolle Mantel (Peplos) a vum Hephaistos e Collier, dat sougenannt Halsband vun der Harmonia, dat all senge Besëtzer Ongléck bruecht huet.
Exzentrizitéit (Mathematik)

D**'Exzentrizitéit** ass eng Mooss fir d'Ofwäiche vun engem Keegelschnëtt vun der Kreesform.
* D**'numeresch Exzentrizitéit** ass eng dimensiounslos Gréisst.
* D**'linear Exzentrizitéit** oder *Brennwäit* ass eng Längtemooss.
Nieft allgemenge Problemer vun der Geometrie spillen d'Wäerter besonnesch an Optik an Astronomie – hir och als **Exzentrizitéitswénkel** – eng besonnesch Roll

### Numeresch Exzentrizitéit ε

D*'numeresch Exzentrizitéit* vun engem Krees ass 0, enger Ellips tëscht 0 an 1, enger Parabol 1 an enger Hyperbol méi grouss wéi 1. 
:Et steet *a* fir déi *grouss* a *b* fir déi *kleng [[Hallefachs vun der Ellips|Hallefachs]]* eng Ellips respektiv *imaginär Hallefachs* der Hyperbel.

D'Formel fir d'Berechnung vun der numerescher Exzentrizitéit ass:
: \varepsilon = \frac{e}{a}

Mat a^2 \pm b^2 = e^2 (+ fir d'Hyperbel, − fir d'Ellips) ergëtt sech:
: \varepsilon = \frac{\sqrt{a^2 \pm b^2}}{a} = \sqrt{1 \pm \left( {b\over a} \right) ^2}

### Linear Exzentrizitéit
Am Zieler vun der numereschen Exzentrizitéit steet *e*, déi *linear Exzentrizitéit*. Si ass eng Mooss fir déi optesch *[[Brennwäit]]* vum Keegelschnëtt:

: e = \sqrt{a^2 \pm b^2}
Am Fall vun der Parabel ass d'Equatioun trivial: e = a und b = 0
Geneesou am Fall vun engem Krees: a = b und e = 0

## D'Exzentrizitéit an der Astronomie
(76) Freia

Den Asteroid **(76) Freia** huet säin Numm, zu Éiere vun der Freya, der nordescher Gëttin vun der Léift, Fruchtbarkeet, dem Gléck an dem Fréijoer, kritt.

Den Asteroid gouf den 21. Oktober 1862 vum Heinrich Louis d'Arrest entdeckt.

## Kuckt och

* Lëscht vun den Asteroiden
* Haaptasteroidenceinture

## Um Spaweck
* JPL Asteroiden-Datebank: (76) Cybele
* AstDyS -Astronomesch Date vum (76) Angelina
Sadr (Stär)

**Sadr** (aus dem arabeschen) ass den Eegennumm vum Stär &gamma; Cygni (Gamma Cygni) am Stärebild Schwan. De Sadr huet eng visuell Magnitude vu +2,3&nbsp;mag a gehéiert zur Spektralklass F8. Seng Distanz zu der Äerd ass zirka 1.500 Liichtjoer (Hipparcos Datebank). Nummvariante sinn: Sadir, Sador, Sadr el dedschadsche.

**Koordinaten** (Equinoxe J2000.0)

*Rektaszensioun 20h22m14s
*Deklinatioun +40°15'24"
Franz Kafka

De **Franz Kafka**, gebuer den 3. Juli 1883 zu Prag, a gestuerwen den 3. Juni 1924 zu Kierling bei Wien, war een tschechesch-éisträichesche Schrëftsteller.

De Franz Kafka konnt sech säi ganzt Liewe laang net vum Drock vu sengem vun him gefaarte Papp, engem jiddesche Geschäftsmann, léisen. Dëst obwuel hien a sengem - ni fortgeschéckte - *"Brief an den Vater"* schonn 1919 versicht huet dëse Problem ze léisen.

No engem Studium vum Droit huet hie bei enger Versécherung geschafft. No e puer Kuropenthalter wéinst Tuberkulos, déi awer näischt bruecht hunn, gouf de Franz Kafka 1922 fréizäiteg pensionéiert.

Obwuel de Franz Kafka a sengem Testament festgeluecht hat, datt all seng nach net verëffentlecht Wierker verbrannt sollte ginn, huet säi laangjärege Frënd, de Max Brod, se trotzdeem publizéiert. Dat sinn ënner anerem:
* *"Der Prozeß"*
* *"Das Schloß"*
* *"Amerika"*
* *"Beim Bau der chinesischen Mauer"*

## Wierk

## Um Spaweck
Ëmlafzäit

D**'Ëmlafzäit** och *Sideresch Period* genannt, ass an der Astronomie déi Zäit, an där en Himmelskierper op senger Ëmlafbunn eng vollstänneg Ëmdréiung vun 360° ëm e Bezuchspunkt mécht.

Dobäi ass ze beuechten, datt et verschidde Bezuchspunkte ka ginn. Sou kann z.&nbsp;B. d'Ëmlafzäit vum Äerdmound mat oder ouni Arechnung vun de gläichzäitege Beweegunge vun der Äerd ëm d'Sonn ugesi ginn.

Wann een dëst méi einfach mécht, kënnt een op déi follgend Formel: 360-a²+-m/n wa kU = \sqrt{\frac{4 \pi^2 a^3}{G \left(M_1 + M_2\right)}}
mat
* *U* d'Ëmlafzäit,
* *a* d'Grouss Hallefachs,
* *M*1 an *M*2 d'Masse vum Zentralkierper an dem Satellit,
* *G* d'Gravitatiounskonstant.

Nofollgend Tabell weist d'Zäite fir d'synodesch, sideresch resp. anomalistesch Ëmlafperiode vun de Planéiten am Sonnesystem, engem Kierper an der Haaptasteroidenceinture a vun Transneptunen, soowéi vum Äerdmound, Satellitten an der Sonn (uginn an Deeg a Kalennerjoeren):
* Ausser beim Äerdmound ass d'Differenz tëscht anomalistescher Bunnperiod a siderescher Ëmlafzäit an dëser Genauegkeet ze vernoléissegen, well d'Perizentre vun de Planéiten an Asteroide sech am Verglach zu der Ëmlafdauer nëmme minimal verréckelen (*[[Perizentrumsdréiung]]*). 
* Am Ënnerscheed zum Äerdmound sinn déi *synodesch* Ëmlafzäite beim Merkur a Venus däitlech *méi laang*, vu Mars un an de baussenzege Planéiten (den Ausdrock „bannen/baussen“ bezitt sech op d'Haaptasteroidenceinture, net d'Äerd) dogéint nees *méi kuerz*.

## Kuckt och
John Russell Hind

Den **John Russell Hind**, an der Literatur och John R. Hind, gebuer den 12. Mee 1823 zu Nottingham, a gestuerwen den 23. Dezember 1895 zu Twickenham, war e britteschen Astronom.

Den Hind gouf 1840 am Observatoire vu Greenwich als Assistent an der magnéitescher Ofdeelung agestallt. Hei huet hien ënner dem George Biddell Airy geschafft.

Am Joer 1844 huet hie sech un enger Expeditioun fir d'Bestëmmung vun der geographescher Längt zu Valencia a Venezuela bedeelegt.

Duerno schafft hien als Observateur am Privatobservatoire vum George Bishop am Regents Park. Do entdeckt hien tëscht 1847 an 1854 zéng Asteroiden souwéi e puer Koméiten. D'Benennung vu sengem Asteroid (Victoria) gouf kontrovers diskutéiert – bis dohi war et net normal, Asteroiden no nach liewege Leit ze benennen. Den Hind huet dorop higewisen, datt hien den Himmelskierper net no der deemoleger englescher Kinigin Victoria, mä no der réimesch Siegesgëttin genannt hat.

Den Hind berechent d'Bunne vu 70 Himmelskierper (Planéiten, Asteroiden a Koméiten). Doriwwer eraus beschäftegt hie sech och mat der Observatioun vu Verännerleche Stären, woubäi hien den déifrouden, variabele Stär R Leporis am Stärebild Lepus (Hues) souwéi d'Verännerlechkeet vum Stär μ Cephei am Stärebild Cepheus entdeckt. Weider entdeckt hie beim T Tauri am Stärebild Taurus (Stéier) e Gasniwwel, deem seng Hellegkeet verännerlech ass (*Hinds verännerlechen Niwwel* - den Niwwel reflektéiert d'Liicht vun engem verännerleche Stär). Déi vun him entdeckt Nova Ophiuchi 1848 (V841 Ophiuchi) am Stärebild Ophiuchus *Schlaangendréier*, war déi éischt Nova vun der Neizäit (zanter der Supernova vum Joer 1604.

Am bekanntste gouf den Hind allerdéngs als Editeur vum fir déi deemoleg Zäit fir d'Schëfffaart wichtegen Nautical Almanac, wou hie "Superintendent" tëscht 1853 an 1891 war.

Fir seng Leeschtunge krut den Hind 1853 d'Goldmedail vun der Royal Astronomical Society. Op der Paräisser Gedenkmënz vum Joer 1868, déi fir déi honnerst Asteroidenentdeckung geklappt gouf, ass den Hind nieft dräi weidere Méifachentdecker ofgebilt: Hermann Mayer Salomon Goldschmidt, Karl Theodor Robert Luther‎ an J. C. Watson.

Zu sengen Éiere gouf een Impaktkrater op dem Mound souwéi den Asteroid (1897) Hind no him genannt.

## Wierker
* *Astronomical vocabulary*. London 1852
* *Introduction to astronomy*. London 1863
* *On the expected return of the great comet of 1264 and 1556*. London 1848
* *The solar system*. London 1846
* *Descriptive treatise of comets*. London 1859

## Kuckt och

* Lëscht vun den Asteroiden
## Um Spaweck

*  Fiche iwwer den Hind um Site klima-luft.de
Canon EOS 400D

De **Canon EOS 400D** gehéiert zu de Canon EOS Digital-Fotoapparaten. Chronologesch ass et den Nofollger vum Canon EOS 350D.

## Den Numm
De Modell heescht an Nordamerika **Canon EOS Digital Rebel XTi** an a Japan **Canon EOS Kiss Digital X**.
 
## De Verglach mam 350D
*Den EOS 400D huet e 10,1-Megapixel-Sensor, an enger Gréisst vu 14,8 op 22,2 Millimeter mat 3888 x 2592 Pixelen.
*Vun der Canon EOS 30D gouf en 9-Punkt Liichtmiessungssystem iwwerholl, den 350D hat der siwen.
*En 2,5 Zoll Moniteur mat 250.000 Pixelen, den 350D hat zwéin Displayen, ee vun 1,8" mat 115.000 Pixelen an en anere fir d'Astellungen unzeweisen.
*E Mechanissem fir beim Ofschalte Stëbs vum Sensor erofzerëselen, de sougenannten *EOS Integrated Cleaning System*.
*En Histogramm fir RGB-Kanäl, deen et erlaabt, d'Faarwe virum Ophuele vun der Foto besser anzeriichten.

## Um Spaweck
Lalléngerhaff

De **Lalléngerhaff**, op Däitsch **Lollingen**, war eng Uertschaft um Bann vu Reckeng op der Mess a Betteng op der Mess.
Karl Theodor Robert Luther

De **Karl Theodor Robert Luther**, gebuer de 16. Abrëll 1822 zu Schweidnitz a Schlesien, a gestuerwen de 15. Februar 1900 zu Düsseldorf, war en däitschen Astronom, dee virun allem duerch d'Entdeckung vu sëllegen Asteroide bekannt gouf.

Zanter 1841 studéiert hien zu Breslau an zu Berlin Philosophie, Mathematik an Astronomie. Gläichzäiteg schafft hien am Berliner Observatoire a kritt do 1848 eng Ustellung. Am Joer 1851 wiesselt hie als Direktor an den Observatoire vun Düsseldorf.

Tëscht 1852 a 1873 geléngt him do d'Entdeckung vu 24 Asteroiden. Domat hat hien den däitsch-franséischen Astronom Hermann Mayer Salomon Goldschmidt "iwwerholl", deen 1852-1861 14 Asteroide fonnt hat. Nom Luther huet den Amerikaner C.H.F. Peters et op 48 Entdeckungen (1861-1889) an den Éisträicher Johann Palisa et op 123 Asteroide bruecht (1874-1923).

Beim Zeechne vun der akadeemescher Stärekaart *hora O* entdeckt de Luther de verännerleche Stär T Piscium am Stärebild Pisces (Fësch).

An der Universitéit Bonn gouf hien 1855 zum Dr. phil. honoris causa ernannt a krut vun der Paräisser Académie des sciences siwemol de Lalande-Präis fir Astronomie. Seng Stad Düsseldorf huet sech fir de Prestigegewënn finanziell erkenntlech gewisen.

Op der Paräisser Gedenkmedail vum Joer 1868, déi ulässlech vum honnertsten Asteroid geprägt gouf, ass hien nieft dem Hermann Goldschmidt an dem John Russell Hind, zwéin aner Rekordentdecker, ofgedréckt.

No him gouf och den Asteroid (1303) Luther benannt.

## Kuckt och
Territoire de Belfort

Den **Territoire de Belfort** (**90**) ass e franséischt Departement, an der Regioun Bourgogne-Franche-Comté.

## Geschicht
Den *Territoire de Belfort* ass 1871 aus dem Traité vu Frankfurt ervirgaangen, mat deem de Franséisch-Preisesche Krich vun 1870 op en Enn bruecht gouf. Dat Däitscht Keeserräich huet deemgeméiss den "däitsch"-sproochegen Deel vun Elsass-Loutrengen kritt plus déi romanesch Festungsstad Metz, Frankräich huet de frankophonen Deel vu Loutrengen (Welsch-Loutrengen) an de südwestleche Wutz vum elsässeschen Haut-Rhin, ronderëm d'Stad Belfort behalen, deen domat vum Rescht vum Elsass getrennt gouf.

1922 gouf dat Gebitt zum 90. franséischen Departement gemaach.

## Geographie

Den Territoire de Belfort ass en Deel vun der Bourgogne-Franche-Comté. E grenzt un d'Departementer Doubs, Haute-Saône, Vosges an Haut-Rhin, an de Schwäizer Kanton Jura. Et ass no Paräis an den Departementer ronderëm d'Haaptstad (Hauts-de-Seine, Seine-Saint-Denis a Val-de-Marne) dat klengst Departement.

Belfort läit an enger Zort niddregem Col, tëscht de Flossbasenge vum Rhäin a vum Rhône.

## Demographie
D'Awunner ginn op Franséisch *Belfortain(e)s* genannt.

## Kuckt och
* Lëscht vun de Gemengen am Territoire de Belfort

## Um Spaweck
* Préfecture
* Conseil général
* Office de Tourisme vum Territoire de Belfort

### Fir ze liesen
* *Le Territoire de Belfort* par V.-A. Malte-Brun aux Éditions du Bastion 1882 réédité en 1982.
* *Le Patrimoine de Communes du Territoire de Belfort* aux Éditions Flohic 1999.
* *Belfort et son Territoire* par J. Liblin aux Éditions de la Tour Gile 1877 réédité en 2000.
* *Géographie du Territoire de Belfort* par G. Schouler et P. Filbert 1979.
* *Vauban et ses successeurs dans le Territoire de Belfort* édité par l'Association Vauban 1992
* *Histoire de Belfort, des origines à nos jours* par Y. Baradel... aux Éditions Horvath 1985
* *Belfort autrefois 1871-1914* par André Larger, Ed. Horvath 1987
Lëscht vun de Gemengen am Territoire de Belfort

Dëst ass d**'Lëscht vun den 102 Geengen am [[Territoire de Belfort]]** alphabetesch der Rei no, mat hirem INSEE- a Postcode.


(CAB) Communauté d'agglomération vun der Agglomération Belfortaine, déi 2000 geschaf gouf.
Hans Giese

Den **Hans Giese**, gebuer de 26. Juni 1920 zu Frankfurt am Main, a gestuerwen den 21. Juli oder 22. Juli 1970 bei Saint Paul de Vence am Departement Alpes-Maritimes, war en däitschen Dokter a Sexolog.
Vouthon-Bas

**Vouthon-Bas** ass eng franséisch Gemeng an der Meuse an der Regioun Grand Est.

## Nopeschgemengen
* Vouthon-Haut
* Vaudeville-le-Haut
* Amanty
* Les Roises
## Persounen
Isabelle Devouton Mamm vun der Jeannne d'Arc


File:Église de Vouthon-Bas.JPG
File:Statue Isabelle de Vouthon.JPG
Sandauer-Niwwel

De **Sandauer-Niwwel**, och *MyCn18* genannt, ass e planetareschen Niwwel am Stärebild Musca (Méck), an ass ronn 8.000 Liichtjoer vun eiser Äerd ewech. D'Bezeechnung MyCn18 staamt vu Mayall a Cannon aus dem Joer 1940.

Den Niwwel gouf vun der Annie Jump Cannon an der Margaret W. Mayall entdeckt.
## Um Spaweck
*  Hubble Space Telescope
*  GoBlack
*  Astronews
*  ESO: Space Science
*  The Encyclopedia of Astrobiology, Astronomie and Spaceflight
*  The Astrophysical Journal
*  SIMBAD Query
*  NASA/IPAC EXTRAGALACTIC DATABASE
CDays

D**'CDays** gi vum Lycée technique d'Ettelbruck organiséiert fir hire Schüler de Computer, an alles wat et do ronderëm gëtt, méi no ze bréngen.

Den **C** am Numm stellt zwou Saachen duer: op der enger Säit steet e fir den C vu Computer op der anerer Säit gëllt et awer och als englescht Wuertspill a kënnt vun "to see". Dëst ass och am Logo vun den CDays mat verschafft.

Bei de CDays geet et drëms, datt Schüler selwer an Atelieren an duerch d'praktescht Schaffen an ausprobéieren erliewen, wat alles mat dem Medium Computer kann ugefaange ginn.

## E bëssen Historesches

D'CDays goufe fir d'éischt 2003 vum LTEtt organiséiert.
* 2004: Ugefaangen huet dat Ganzt als Verkafsfoire vu PC Okkasiouns-Material. Hei sollte bëlleg Computer u Schüler verkaaft ginn, déi sech keen neie leeschte konnten. Verantwortlech dofir war eng 12ième Vente. Den Erfolleg war relativ mëttelméisseg! Déi Kéier huet et nach "PC-Day" geheescht.
* 2005: Bei der zweeter Editioun war och alles op een Dag begrenzt an et ass den Numm "CDay" entstanen. Als Logo sollt en A stoe mat enger CD als Iris, fir de Lien mat CDay ze maachen. Eng éischt Kéier goufe Stänn presentéiert, wou Proffen aus dem Département Informatique vum LTEttelbréck de Schüler de Computer aus enger anerer Perspektiv gewisen hunn.
* 2006: D'Joer 2006 war ausschlaggebend fir aus dem CDay d'CDays ze maachen an dat Ganzt op 2 Deeg z'erweideren. Dat war néideg, well 2005 net all Schüler konnten op de CDay kommen, well net genuch Zäit war.
* 2007: D'Neiegkeet 2007 war, datt eng éischt Kéier Leit vu baussen Aktivitéite presentéiert hunn. Sou kruten d'Schüler d'Méiglechkeet ze gesinn, wat déi eenzel Beruffer am Alldag schaffe mussen. Si konnten do eng Aktivitéit novollzéien, déi typesch fir e Beruff ass. Och do war eng éischt Kéier de CRP Henri Tudor an d'Uni Lëtzebuerg present fir den Ingenieursberuff méi no ze bréngen. D'Raimlechkeete ware scho bal ze kleng well et si bal 1200 Schüler aus 90 Klassen op d'CDays komm.
* 2008 waren d'CDays de 17. an 18. Mäerz.
* 2009 ware se den 30. an 31. Mäerz.  Dëst Joer waren och erëm Organisatioune vun ausserhalb bei de CDays mat dobäi. Ënner anerem Leit vun der lëtzebuergescher Wikipedia, Medië wéi d'Wort oder den DNR, awer och de Chaos Computer Club Lëtzebuerg, de syn2cat Hackerspace oder de Centre de recherche public Henri-Tudor.

## E puer Impressiounen
2007 gouf et 19 Ateliere vu verschiddene Kategorien. Sou war z.&nbsp;B. en Atelier "Robotix" dobäi, dee vun der Klass 11TG2 geleet gouf. Donieft ass nach den Atelier "Photoshop" (gehale vum Här Weber Magic Moving Pixel), e Solarboot bauen a Solidworks (Klass 12GE1).

Fichier:CDays 07 CAD.JPG|Solidworks Atelier
Fichier:CDays 07 CCafe.JPG|E Café daerf net feelen!
Fichier:CDays 07 Solar.JPG|Solarbooter bauen
Fichier:CDays 07 Solar2.JPG|Solarbooter bauen
Fichier:CDays 07 Photoshop.JPG|Bildmanipulatioun mat Photoshop
Fichier:CDays 07 Robot.JPG|Roboter bauen a programméieren
Fichier:Cdays--Anatomie.jpg|En "Deier" aus dem atelier "RoboZoo"
UN Käerjéng 97

Den **UN Käerjeng '97** ass e lëtzebuergesche Foussballclub vu Käerjeng.

## Geschicht
De Veräin ass 1997 aus der Fusioun vun de Clibb aus der Käerjenger Gemeng, dem FC Jeunesse Uewerkäerjeng (*FC Jeunesse Hautcharage*) an der US Nidderkäerjeng (*US Bascharage*) entstanen. D'Union Sportive Bascharage, 1928 gegrënnt, huet an hirer leschter Saison 1996/97 drëtt Divisioun gespillt, den 1919 gegrënnte Football Club Jeunesse Hautcharage dogéint, hat deemools nëmme just knapps den Opstig aus der éischter Divisioun an d'Éierepromotioun verpasst. Uewerkäerjeng huet am Laf vun der Zäit meeschtens an der éischter Divisioun oder an der Éierepromotioun gepillt. An der Saison 1981/82 ware s'an der Nationaldivisioun.

Den neie Veräin UN Käerjéng ass 1997/98 dunn amplaz vun der Uewerkäerjenger Jeunesse vun der éischter Divisioun aus an d'Championnat gestart an nach d'selwecht Saison an déi zweethéchst Spillklass geklommen. No siwe Joer Éierepromotioun ass Käerjeng 2004/05 an d'Nationaldivisioun geklommen. Gréissten nationale Succès an der Veräinsgeschicht war d'Erreeche vun der Coupefinale 2006/07. D'Finall goung dunn awer mat 1-2 géint den F91 verluer. Trotz dëser Néierlag duerft den U.N. Käerjéng d'Qualifikatiounsronn fir d'UEFA Coupe spillen (den F91 war als Champion scho fir d'Qualifikatioun vun der Champions League qualifizéiert). Als Amateursveräin konnt Käerjéng den norwegesche Profisklub Lillestrøm SK eliminéieren an ass an der zweeter Ronn op de Standard vu Léck gefall, wou no zwéi respektabele Matcher Schluss war fir d'Lëtzebuerger.
Bis Mëtt 2011 huet den UN Käerjéng 97 seng Championnatsmatcher um Terrain *um Bëchel* zu Uewerkäerjeng (Tribün mat 150 iwwerdeckte Stéiplazen) gespillt. Zanter der Saison 2011/12 gëtt um nei gebaute "Käerjenger Dribbel" zu Nidderkäerjeng gespillt, dee Plaz fir 2 400 Zuschauer bitt (dovu 400 iwwerdaacht Sëtzplazen op der Haapttribün).

## Nationale Palmarès
### UN Käerjéng 97

**[[Coupe de Luxembourg (Foussball)|Coupe de Luxembourg]]**:
* **Finalist** (2x): 2007, 2009

### FC Jeunesse Uewerkäerjeng

**[[Coupe de Luxembourg (Foussball)|Coupe de Luxembourg]]**:
* **Gewënner** (1x): 1971

## Europäesch Kompetitiounen
### UN Käerjéng 97

Als Coupefinalist 2006/07 ass den UN Käerjéng automatesch fir d'éischt Qualifikatiounsronn am UEFA Cup 2007/08 zougelooss, eng Première fir de Fusiounsveräin.

:

### FC Jeunesse Uewerkäerjeng

D'Jeunesse vun Uewerkäerjeng huet nëmmen eng Kéier europäesch gespillt. Am Europapokal vun de Pokalgewënner 1971/72 sinn d'Käerjenger zweemol elle géint Chelsea ewechgefuer, fir d'éischt mat 0-8 doheem, du mat 0-13 am Stadion vu Stamford Bridge. D'Goldifferenz vun 0-21 an nëmmen enger Ronn ass bis haut trauregen Negativrekord vun enger Veräinsekipp bei europäesche Kompetitiounen.

## Um Spaweck
* Offiziell Websäit vun UN Käerjéng 97
* Artikel iwwer d'UN Käerjeng 97 an "Eise Magazin" vun der Gemeng Käerjeng (2008, Säite 14-15)
Annie Jump Cannon

D**'Annie Jump Cannon**, gebuer den 11. Dezember 1863 zu Dover am Delaware, a gestuerwen den 13. Abrëll 1941 zu Cambridge am Massachusetts, war eng US-amerikanesch Astronomin a Physikerin. Bekannt gouf si duerch de Mierksaz *Oh, Be A Fine Girl - Kiss Me!*, dee Generatioune vun Astronomen d'Reiefolleg vun de Spektralklasse bäibruecht huet.

D'Cannon war déi eelst vun dräi Duechtere vum Wilson Cannon, engem Schëffbauer a Senator aus Delaware, a senger Fra Mary Jump.

Um Wellesley College huet d'Annie Physik an Astronomie studéiert an huet ugefaange mat spektroskopesche Versich bei de Stären.

No hirem Ofschloss ass si fir ee Joerzéngt an den Delaware zeréckkomm. No dem Doud vun hirer Mamm 1894 huet si zu Wellesley als Léierin geschafft an huet Astronomie zu Radcliffe studéiert. Am Joer 1896 huet si beim Edward Charles Pickering um Harvard College Observatoire mat astronomescher Datereduktioun ugefaangen.

Duerch d'Viraarbecht vun der Nettie Farrar, der Williamina Fleming, der Antonia Maury, an hirer Gedold geléngt hir d'Anuerdnung vun de Spektrallinne vun de Stären an d'Spektralklassen O, B, A, F, G, K, M etc.

D'Annie Cannon publizéiert och e Katalog mat verännerleche Stären.

Hir Karriär ass an eng Zäit gefall, an där Unerkennung vu Fraeleeschtungen an der Wëssenschaft ëmmer méi grouss gouf. Si krut ë.&nbsp;a. en Éierendoktertitel zu Oxford a gouf an d'American Astronomical Society opgeholl.

## Kuckt och
* Annie-Jump-Cannon-Präis fir Astronomie
Delouze-Rosières

**Delouze-Rosières** ass eng franséisch Gemeng an der Meuse an der Regioun Grand Est.

## Nopeschgemengen

* Abainville
* Houdelaincourt
* Gérauvilliers
* Gondrecourt-le-Château


Fichier:Lavoir de Delouze exterieur.JPG ‎ 
Fichier:Lavoir de Delouze interieur 1a.JPG 
Fichier:Lavoir de Delouze interieur 1b.JPG

 
Fichier:Lavoir de Delouze interieur 3.JPG
Fichier:Église de Delouse.JPG
Nottingham Forest FC

**Nottingham Forest FC** (Spëtznimm *The Reds* a *Forest*) ass en englesche Foussballveräin zu Nottingham. Déi 1. Härenekipp spillt an der Saison 2023/24 am Football League Championship, der zweethéchster Spillklass am englesche Liga System, dest nodeem si um Enn vun der Saison 2022/23 aus der Football League One ofgestige sinn. De Veräi spillt seng Heemspiller am City Ground Stadion.

De Veräi gouf 1865 gegrënnt. De Veräin hat seng Glanzzäit an den 1970er and 1980er Joren. 1978 hu si den englesche Championstitel gewonnen, a si hunn 1979 an 1980 den Europapokal vun de Landesmeeschter gewonnen. Donieft hu si 1898 an 1959 den FA Cup gewonnen, an den englesche Ligapokal hu si am Ganze 4-mol gewonnen (1978, 1979, 1989 an 1990).

## Um Spaweck
 Offiziell Websäit vun Nottingham Forest FC
Demange-aux-Eaux

**Demange-aux-Eaux** ass eng franséisch Gemeng an der Meuse an der Regioun Grand Est.

Demange-aux-Eaux läit un der Départementale vu Bar-le-Duc op Neufchâteau, an um Marne-Rhäin Kanal, am Dall vum Ornain.

## Nopeschgemengen

* Baudignécourt
* Houdelaincourt
* Saint-Joire
* Delouze-Rosières

## Um Spaweck
Ornain

Den **Ornain** ass e franséische Floss am Nordoste vu Frankräich. Et ass en Niwefloss vun der Saulx.

Den Ornain entsteet aus dem Zesummefloss vun zwou Baachen, dem Ognon an der Maldite am Süde vu Gondrecourt-le-Château.

E verléisst d'Departement Meuse bei Rancourt-sur-Ornain fir duerno an der Marne laanscht Alliancelles weiderzelafen. Bei Étrepy leeft en dann an d'Saulx.

En ass mat der Saulx ee vun den Haaptwaasserleef, déi de Plateau vum Barrois bewässeren.

Den Ornain leeft duerch:

* an der Meuse
**Gondrecourt-le-Château
**Ligny-en-Barrois
**Bar-le-Duc
**Revigny-sur-Ornain
* An der Marne
**Alliancelles

## Hydrologie

Als Niewefloss vun der Saulx déi an d'Marne leeft gehéiert den Ornain zum Anzuchsgebitt vun der Seine.
### Nieweflëss

* D'Barboure zu Naix-aux-Forges 
* Den Noitel bei der Mille vu Givrauval
* D'Salmagne zu Guerpont 
* Den Naveton zu Bar-le-Duc

## Fëscherei

Den Ornain ass fir d'Fëscherei als Floss vun der éischter Kategorie aklasséiert.

## Um Spaweck
Swansea City AFC

**Swansea City AFC** (Walisesch: *Clwb Pêl-droed Dinas Abertawe*; Spëtznumm *The Swans*) ass e walisesche Foussballveräin zu Swansea. Déi 1. Härenekipp spillt an der Saison 2011/12 an der Premier League, der héchster Spillklass am englesche Liga System, dest nodeem si um Enn vun der Saison 2010/11 aus der Football League Championship opgestige sinn. De Veräi spillt seng Heemspiller am Liberty Stadium.

De Veräi gouf 1912 gegrënnt, an 1920 si se fir d'éischt an déi englesch Foussball Liga komm. De Veräin hat seng Glanzzäit um Uffank vun den 1980er Joren. 1981 si si an d*'First Division*, deemools déi héchst Spillklass am englesche Foussball, opgestigen a waren um Enn vun der Saison 1981/82 do op der 6. Plaz, hir bescht Positioun déi se an hirer Geschicht erreecht hunn. Duerno sinn si allerdéngs an Zäit vun nëmme 4 Joer erëm bis an déi véierthéchste Spillklass erofgefall. Hir bescht Leeschtungen am FA Cup gouf et 1926 an 1964, wou si an der Halleffinall stoungen.

## Um Spaweck
 Offiziell Websäit vu Swansea City AFC
NGC 2080

Den **NGC 2080** ass en Emissiounsniwwel mat engem oppe Stärekéip am Stärebild Dorado, dee ronn 168.000 Liichtjoer vun der Äerd ewech läit. Den NGC&nbsp;2080 steet an der grousser Magellanescher Wollek, enger Begleetgalaxie vun eiser Mëllechstrooss a steet ronn 30' südlech vum bekannten Tarantelniwwel (30 Doradus) um Himmel. Hie gëtt wéinst sengem Glach och *Ghost Head Nebula* (Geeschterkapp-Niwwel) genannt. Als H-II-Gebitt ass den Niwwel och ënner der Bezeechnung (LMC) *N160A* bekannt. Seng zwee Aen (N160A1 an N160A2) ginn duerch Blosen aus Waasserstoff a Sauerstoff gemaach (sougenannt High Excitation Blobs, HEBs), hanner deene sech masseräich Stäre verstoppen.

## Entdeckung
Den Emissiounsniwwel NGC 2080 gouf am Dezember 1834 vum engleschen Astronom John Herschel entdeckt.
## Kuckt och

## Um Spaweck
*  Hubble Space Telescope
*  Astronews
*  GoBlack
*  Astronomy Picture of the Day
*  ESO: Painting with oxygen and hydrogen
*  DSS Images for NGC 2000 through NGC 2099
*  SIMBAD Query
*  SEDS
*  NASA/IPAC EXTRAGALACTIC DATABASE
*  Resolving the compact H II regions in N160A with HST
Ernie Hammes

Den **Ernie Hammes**, gebuer den 18. August 1968 zu Esch-Uelzecht, ass e lëtzebuergeschen Jazz-Trompettist.

Hien huet am Conservatoire vun Esch-Uelzecht, deem vu Metz an op der *Manhattan School of Music* zu New York Musek studéiert. Zanter 1987 ass hien Trompettist an der Lëtzebuerger Militärmusek an zanter 1994 Museksprof am Escher Conservatoire.

Hien hat eng Hellewull Optrëtter mat europäeschen an US-amerikaneschen Jazz-Bands, dorënner dem Duke Ellington Orchestra, dem Maynard Ferguson senger Big Bop Nouveau, Chaka Khan, The Supremes, Lew Soloff, Bob Mintzer, Claudio Roditi, Claude Bolling, Frank Nimsgern, asw. Hien huet eng eege Band, d'Ernie Hammes Group, a spillt och am Europool Jazz Orchestra, dem Luxembourg Jazz Orchestra (LJO), dem Orchestre Symphonique et Lyrique Nancy,...
## Kuckt och
* Lëscht vu lëtzebuergesche Museker
Bernhard vom Brocke

De **Bernhard vom Brocke**, gebuer den 3. September 1939 zu Wuppertal, ass en däitschen Historiker.

De vom Brocke huet Geschicht, Evangeelesch Theologie a Sozialwëssenschafte studéiert op den Universitéiten zu Göttingen, Hamburg an op der Freie Universitéit Berlin. Nodeem hien zu Hamburg 1966 säi Staatsexame gemaach hat fir den Enseignement a Gymnasien an 1969 beim Gerhard Oestreich fir den Dr. phil. promovéiert hat, war de vom Brocke vun 1967 bis 1971 Wëssenschaftlechen Assistent, duerno Universitéits-Dozent an nach méi spéit Professer fir Neuere Geschichte op Zäit um Seminar für Neuere Geschichte op der Philipps-Universität Marburg vun 1972 bis 1980.

De Carl-von-Ossietzky-Präis für Zeitgeschichte und Politik krut de vom Brocke 1986 vun der Stad Oldenburg. Dobäi huet de Lew Kopolew d'Laudatio gehalen.

De vom Brocke ass den Editeur vum Buch *Sombarts "Moderner Kapitalismus". Materialien zur Kritik und Rezeption*, dat am Mee 1987 als Originaleditioun beim dtv erauskoum a fir dat hien eng Aféierung geschriwwen huet.
NGC 2158

Den **NGC 2158** ass en oppene Stärekoup am Stärebild Gemini (Zwilling). Hien ass 15' südwestlech vum M35. Entdeckt gouf de Stärekoup de 16. November 1784 vum Wilhelm Herschel. De Stärekoup huet een Duerchmiesser vu 5' an eng visuell Magnitude vu +8,6&nbsp;mag. D'Stäre vun deem iwwer 1 Milliard Joer ale Stärekoup si staark konzentréiert, änlech wéi bei engem Kugelstärekoup.

## Kuckt och

## Um Spaweck
*  Astronomy Picture of the Day
*  SEDS
*  GoBlack
Huddersfield Town FC

**Huddersfield Town FC** (Spëtznumm *The Terriers*) ass en englesche Foussballveräin zu Huddersfield am West Yorkshire. Déi 1. Härenekipp spillt an der Saison 2008/09 an der Football League One, der drëtthéchster Spillklass am englesche Liga System. De Veräi spillt seng Heemspiller am Galpharm Stadium.

De Veräi gouf 1908 gegrënnt. Dem Veräi seng bescht Zäite leie scho méi laang zeréck. Si hunn tëscht 1924 an 1926 den englesche Championnat dräimol hannerenee gewonnen, a sinn domat deen éischte Veräin deem dat gelongen ass. 1922 hu si och den FA Cup gewonnen.

## Um Spaweck

 Offiziell Websäit vun Nottingham Forest FC
NGC 4676A

Den **NGC 4676A** ass eng irregulär Galaxie am Stärebild Coma Berenices, déi ronn 300 Millioune Liichtjoer vun der Äerd ewech ass. Den NGC&nbsp;4676A an den NGC 4676B si virun 150 Millioune Joer zesummegeknuppt a ginn a 400 Millioune Joer zu enger Elliptescher Galaxie verschmolz. Déi zwou Galaxië ginn och *Mice Galaxies* oder op Däitsch *Mäusegalaxien* genannt.

## Entdeckung
D'Galaxie NGC 4676A gouf den 13. Mäerz 1785 vum däitsch-britteschen Astronom Wilhelm Herschel entdeckt.

## Kuckt och

## Um Spaweck
*  „Die Mäuse“ alias NGC 4676
*  GoBlack
*  Astronomy Picture of the Day
*  NOAO
*  Spectroscopic Observation of NGC 4676
*  Sneaking Up On The Mice (NGC4676)
*  Observation and Simulation of N4676 („The Mice“ = Arp 242 = UGC 7938/9)
*  DSS Images for NGC 4600 through NGC 4699
*  SEDS
*  NASA/IPAC EXTRAGALACTIC DATABASE
FC Monnerech

Den **FC Monnerech** (offiziell *F.C. Mondercange*) ass e lëtzebuergesche Foussballclub vu Monnerech a gouf 1933 gegrënnt.

De Veräi spillt seng Matcher am *Stade Communal* zu Monnerech. De Stade huet Plaz fir 3 304 Leit dovu sinn 254 Sëtzplazen a 50 Stéiplaze gedeckt.

## Éischt Seniorsekipp

D'éischt Seniorsekipp vu Monnerech huet an den 80er Joren nach an der zweeter, 1985/86 souguer nach drëtter Divisioun gespillt. Vun uganks der 90er un ass et dunn -mat e puer Réckschléi- de Bierg op gaangen. Nodeem den Opstig 1989/90 an d'éischt Divisioun gepackt war, klemmt Monnerech schonn an der Saison drop (1990/91) an d'Éierepromotioun, ka sech do awer net behaapten a fält direkt erëm eraus.

Tëscht 1994/95 an 1997/98 sinn déi Monnerecher nees an der Éierepromotioun a vun 1998/99 bis 2003/04 spillt de Club fir d'éischt Kéier an der Veräinsgeschicht an der Nationaldivisioun.

Enn der Saison 2005/06 gewënnt Monnerech als Drëttplazéierten aus der Éierepromotioun de Barragematch géint de Leschten aus der Nationaldivisioun, den Avenir Beggen, mat 3-2 (no Verlängerung) an ass domat avancéiert. Monnerech konnt sech awer net halen a spillt 2007/08 nees zweetklassesch. 2009/10 war den FC Monnerech du nees éischtklassëg, konnt awer um Enn vun der Saison d'Klass leider net halen.

### Nationale Palmarès

**[[Coupe de Luxembourg (Foussball)|Coupe de Luxembourg]]**:
* **Finalist** (2x): 1999, 2000

### Europäesch Kompetitiounen

## Dammenekipp

Monnerech war ee vun den éischte Veräiner am Land déi eng Dammenekipp hat. D'Ekipp gouf 1975/76 Champion am Dammechampionat. Am Ament (Abrëll 2007) huet de Club keng Dammenekipp ugemellt.

### Nationale Palmarès

**[[Lëtzebuergescht Dammefoussballchampionat|Lëtzebuerger Champion]]**:
* **Champion** (1x): 1976
* **Vizechampion** (1x): 1985
Dainville-Bertheléville

**Dainville-Bertheléville** ass eng franséisch Gemeng an der Meuse an der Regioun Grand Est.

## Nopeschgemengen

*Avranville
*Chermisey
*Grand
*Seraumont
Frédéric Chopin

De **Frédéric François Chopin**, gebuer den 22. Februar oder den 1. Mäerz 1810 zu Żelazowa Wola bei Warschau als *Fryderyk Franciszek Szopen*, a gestuerwen de 17. Oktober 1849 zu Paräis, war e polnesche Pianist, Komponist a Pedagog. Hien ass ee vun deenen aflossräichsten a beléiftste Pianoskomponiste vum 19. Joerhonnert a gëllt als bedeitendst Perséinlechkeet an der Musekgeschicht vu Polen.

## Liewen
De Fryderyk Franciszek Chopin ass de Jong vum Nicolas Chopin (1771-1844) an deem senger Fra Justyna Krzyżanowska.

Scho mat 8 Joer huet de Chopin seng éischt Concerten an de Salone vun der Aristokratie vu Warschau ginn.

Seng éischt Kompositioune si vun 1817.

No der Ausbildung bei senger Mamm an duerno beim Joseph Elsner huet de Frédéric Chopin literaturhistoresch Virliesunge besicht. Hien hat scho ganz fréi Kontakt mat bekannte Politiker, Literaten a Museker.

No engem leschte Concert huet de Frédéric Chopin 1830 Pole verlooss an ass no enger Rei vun Tëschestatiounen 1831 zu Paräis ukomm.

De Chopin ass de 17.&nbsp;Oktober 1849 am Alter vun 39 Joer a senger Wunneng bei der Place Vendôme Nr. 12 un Tuberkulos gestuerwen. Hie gouf um Kierfecht *[[Père Lachaise-Kierfecht|Père Lachaise]]* begruewen, mais säin Häerz gouf op säi Wonsch op Warschau bruecht.

## Um Spaweck
Brentford FC

**Brentford FC** (Spëtznumm *The Bees*) ass en englesche Foussballveräin aus dem Londoner Quartier Brentford. Déi 1. Härenekipp spillt an der Saison 2008/09 an der Football League Two, der véierthéchster Spillklass am englesche Liga System. De Veräi spillt seng Heemspiller am Griffin Park Stadion.

De Veräi gouf 1889 gegrënnt. 1935 ware si um Enn vun der Saison op der 5. Plaz an der *First Division*, deemools der héchster Spillklass vum englesche Foussball, an dat ass bis haut hiert bescht Klassement. Am Ganze stounge si 4-mol an de Véirelsfinalle vum FA Cup, fir d'lescht 1989.

## Um Spaweck
 Offiziell Websäit vu Brentford FC
Annibale de Gasparis

Den **Annibale de Gasparis**, gebuer den 9. November 1819, a gestuerwen den 21. Mäerz 1892, war en italieeneschen Astronom.

Nom Besuch vu Seminare zu Sulmona a Chieti goung hien 1838 no Neapel, fir op enger Ingenieurschoul ze studéieren. Vun 1840 un war hien *astronomo alunno* um Observatoire vu Capodimonte. Seng éischt mathematesch Publikatioun koum 1845 eraus. Et war seng Ofhandlung iwwer d'Ëmlafbunn vum Asteroid Vesta. D'Universitéit Neapel huet him dorophinn am Joer 1846 den Éierendoktertitel (*laurea ad honorem*) iwwerreecht. Vun 1860 bis zu der Emeritéierung 1889 war hien ordentleche Professer fir Astronomie, Geodesie a Mathematesch Geographie an der Universitéit Neapel. Vun 1864 bis 1889 war hien Direkter vum Observatoire vu Capodimonte zu Neapel. wou hien zanter 1855 als ee vun de wichtegsten Astronome gewierkt hat.

De Gasparis hat 9 Asteroiden entdeckt.

1851 gouf hie mat der Goldmedail vun der Royal Astronomical Society ausgezeechent. 1861 gouf hien zum Senator vum Kinnekräich ernannt. Zanter 1858 war hie korrespondéierende Member vun der Accademia dei Lincei, 1875 gouf hien ordentleche Member. Zanter 1849 war hie Member vun der Accademia Pontaniana zu Neapel. Ausserdeem hat hien de Krounuerde vun Italien, den Uerde vun den hl. Mauritius a Lazarus, den Ziviluerde vun der Savoie an de Rouden Adleruerde vu Preisen an de brasilianesche Rousenuerde kritt.

Zu sengen Éiere gouf den 30 Kilometer grousse Moundkrater *[[De Gasparis (Moundkrater)|de Gasparis]]* souwéi d'Gasparis-Rill, eng 93 Kilometer laang Moundschlucht, déi beim Gasparis-Krater ufänkt, no him benannt.

## Um Spaweck
*Gargano, Mauro (2014). «Annibale de Gasparis» (it). *Polvere di Stelle*.
* Gargano, Mauro (2011). «Ausonia: il pianetino dell'Unità d'Italia» (it). *Giornale di Astronomia* **37** (4): 10-20. ISSN 03391106.
* Säit beim Italieenesche Senat
* Astronomi in Italia dall'Unità ai nostri giorni von Donatella Randazzo (Universitéit Palermo)
* Veröffentlichungen von Annibale De Gasparis im Opac des Servizio Biblotecario Nazionale
* Normeintrag beim Servizio Bibliotecario Nazionale

## Kuckt och
Homer

Den **Homer** (grc: Ὅμηρος) war en algriicheschen Dichter an den eelste griicheschen Dichter, deem seng Wierker bekannt sinn. Hie soll am 8. Joerhonnert v. Chr. gelieft hunn. Den Homer soll blann gewiescht sinn, an e soll als Sänger duerch d'Land gereest sinn.

Nëmmen zwee vu senge Wierker si bekannt: d'Ilias an d'Odyssee.

## Um Spaweck
Arrondissement Belfort

Den **Arrondissement Belfort** ass eng franséisch administrativ Andeelung am Territoire de Belfort an der Regioun Bourgogne-Franche-Comté.

Den Haaptuert ass Belfort.

Den Arrondissement setzt sech aus 9 Kantonen zesummen:

#Bavilliers
#Belfort-1
#Belfort-2
#Belfort-3
#Châtenois-les-Forges
#Delle
#Giromagny
#Grandvillars
#Valdoie
## Kuckt och
*Territoire de Belfort
*Kantonen am Territoire de Belfort
*Lëscht vun de Gemengen am Territoire de Belfort
Arrondissement Besançon

Den **Arrondissement Besançon** ass eng franséisch administrativ Andeelung am Doubs an der Regioun Bourgogne-Franche-Comté.

Den Haaptuert ass Besançon.

Den Arrondissement setzt sech aus 17 Kantonen zesummen:

*Canton d'Amancey
*Canton d'Audeux
*Canton de Baume-les-Dames
*Canton de Besançon-Est
*Canton de Besançon-Nord-Est
*Canton de Besançon-Nord-Ouest
*Canton de Besançon-Ouest
*Canton de Besançon-Planoise
*Canton de Besançon-Sud
*Canton de Boussières
*Canton de Marchaux
*Canton d'Ornans
*Canton de Pierrefontaine-les-Varans
*Canton de Quingey
*Canton de Rougemont
*Canton de Roulans
*Canton de Vercel-Villedieu-le-Camp